**МИНИСТЕРСТВО НА ВЪТРЕШНИТЕ РАБОТИ**

ДИРЕКЦИЯ „МЕЖДУНАРОДНИ ПРОЕКТИ“



ДО

ВСИЧКИ ЗАИНТЕРЕСОВАНИ ЛИЦА

УВАЖАЕМИ ДАМИ И ГОСПОДА,

Във връзка с постъпило запитване от потенциален участник по процедура на подбор на проекти BGHOMEAFFAIRS-1.005 „Подобряване на националния капацитет в областта на убежището и миграцията, по-специално предоставяне на услуги на граждани на трети държави, търсещи международна закрила и граждани на трети държави, получили временна закрила със специален фокус върху уязвими лица“ по програма „Вътрешни работи“ на Норвежки финансов механизъм 2014 – 2021 г, предоставям следните разяснения:

**Въпрос 1**: На стр.34 от Насоките за кандидатстване са посочени елиминаторни критерии, един от които е:

„…

*3. Кандидатът и партньорът трябва да имат доказан опит в управлението на проекти и да разполагат с експерти с подходяща квалификация и опит в изпълнението на проекти.*

…“

В група I от таблицата за техническа и финансова оценка (стр. 35 от Насоките за кандидатстване), съответният критерий за оценка е представен както следва;

„1.3. *Кандидатът и партньорът разполагат с екип за управление на проекта с добра квалификация и опит в управлението на проекти и експерти с подходяща квалификация и опит“.*

Във връзка с горепосочените указания се обръщаме към Вас с молба за допълнителни разяснения последните въпроси:

- Изискването за наличието на опит в управлението на проекти се отнася за предложения от страна на кандидата и партньора/партньорите екип от експерти или за кандидата и партньора/партньорите в качеството им на организаци/институции?

- Допустимо ли е организация без опит в управлението на проекти, която разполага с квалифицирани и с опит в проектното управление експерти, да бъде партньор по проект, предложен за финансиране по настоящата процедура?

**Отговор 1:** В Обявата за набиране на проектни предложения Програмният оператор е предвидил следните 5 елиминаторни критерия:

1.Кандидатът следва да има изпълнен през последните 5 години минимум един проект на стойност на признатите разходи в размер на минимум 50% от размера на заявената безвъзмездна помощ по настоящата процедура.

2.Кандидатът следва да има успешно реализиран най- малко един проект, който включва дейности, сходни с дейностите, предвидени в проектното предложение. Сходни дейности са дейности в областта на убежището и миграцията.

3.Кандидатът и партньорът трябва да имат доказан опит в управлението на проекти и да разполагат с експерти с подходяща квалификация и опит в изпълнението на проекти.

4.Кандидатът следва да разполага със стабилни и достатъчни източници на финансиране за поддържане на своята дейност през целия период на изпълнение на проекта - сумарно, показаният през изминалите две години оборот следва да надхвърля стойността на исканото финансиране.

5.Финансирането на меки мерки за всяко подадено проектно предложение трябва да е минимум 55, 00 %.

Изискването на елиминаторен критерий № 3 се удостоверява от оценителната комисия чрез отговор на въпрос 1.3 от таблицата за техническа и финансова оценка на проектното предложение, а именно „Кандидатът и партньорът разполагат с екип за управление на проекта с добра квалификация и опит в управлението на проекти и експерти с подходяща квалификация и опит“. Опитът на кандидата в качеството на организация/институция се оценява чрез отговори на въпроси 1.1 и 1.2 от таблицата за техническа и финансова оценка на проектното предложение.

Във връзка с горното е допустимо партньора по проекта да не покрива елиминаторни критерии № 1 и 2, т.е. да няма изпълнен през последните 5 години минимум един проект на стойност на признатите разходи в размер на минимум 50% от размера на заявената безвъзмездна помощ по настоящата процедура и успешно реализиран най- малко един проект, който включва дейности, сходни с дейностите, предвидени в проектното предложение.

